અમદાવાદ: અમદાવાદ સહિત રાજ્યભરમાં પડી રહેલા સતત વરસાદને પગલે અમદાવાદથી મુંબઇ-દિલ્હી આવતી-જતી ફલાઇટના શેડયૂલ ખોરવાયાં છે. તો સાથે સાથે સૌરાષ્ટ્ર તરફ જતી ટ્રેન ડાયવર્ટ કરાઇ છે. જેના કારણે તેના નિયત સમયથી મોડી ચાલી રહી છે. સૌરાષ્ટ્ર તરફના કેટલાક એસટી બસના રૂટ પણ આજે સતત ત્રીજા દિવસે બંધ રહ્યા છે. અમદાવાદ આવેલી કેડબ્લ્યુ-૧ કુવૈત એર ઇન્ડિયા ફલાઇટ એક કલાક એર ઇન્ડિયાની દિલ્હીથી આવેલી ફલાઇટ, એર કેનેડા, દિલ્હી આશિયાના (૬૩૭૯), એર ઇન્ડિયાની મુંબઇ અમદાવાદ મુંબઇ એર કેનેડા, મુંબઇ ઇથિયોપિયન અને સ્પાઇસ જેટની બેંગલુરુ-અમદાવાદ તેના નિયત સમયથી એકથી દોઢ કલાક મોડી આવી હતી. જ્યારે અમદાવાદથી ઉપડતી સ્પાઇસ જેટ-જયપુરની ફલાઇટ મોડી ઉપડી હતી. અમદાવાદથી દિલ્હી જતી સ્પાઇસ જેટ ૧૯૪, એર ઇન્ડિયાની ચેન્નઇ ૯૮ર, જેેટ એરવેઝની મુંબઇ જતી ફલાઇટ ૭૩૮, એતિહાદની મુંબઇ જતી ૮૭૬૯ નંબરની ફલાઇટ, એર ઇન્ડિયાની દિલ્હી જતી ફલાઇટ, જેટ લાઇટ દિલ્હી અને એર ઇન્ડિયાની મુંબઇ જતી ફલાઇટ તેના નિયત સમય કરતાં એકથી દોઢ કલાક મોડી ઉપડી હતી.